**Proiect**

**PARLAMENTUL REPUBLICII MOLDOVA**

**Lege pentru modificarea și completarea Legii cu privire la principiile de subvenționare a producătorilor agricoli nr. 276 din 16.12.2016**

Parlamentul aprobă prezenta lege organică.

**Art. I -** Legea pentru modificarea și completarea Legii cu privire la principiile de subvenționare a producătorilor agricoli nr. 276 din 16.12.2016 ((Monitorul Oficial nr.67-71/93 din 03.03.2017) cu modificările și completările ulterioare, se modifică și se completează după cum urmează:

1. În denumirea legii sintagma „a producătorilor agricoli” se omite, iar după cuvîntul ”subvenționare”, se introduce sintagma ”în agricultură și dezvoltarea mediului rural”.
2. În textul legii, sintagma „Ministerul Agriculturii și Industriei Alimentare” se substituie cu sintagma la forma gramaticală corespunzătoare „Ministerul Agriculturii, Dezvoltării Regionale și Mediului”.

Art.1, alin. (2) se expune în următoarea redacție: „Principiile stabilite de prezenta lege sunt unele de bază şi nu privează statul de dreptul de a acorda o atenţie deosebită dezvoltării sectorului agroindustrial și îmbunătățirii calității vieții în zonele rurale.”

Art. 3  noțiunea „*dezvoltare rurală*”, se modifică și se expune în următoarea redacție:  „*dezvoltare rurală* – un proces deliberat de schimbări sociale, economice, culturale și de mediu durabile, menite să îmbunătățească calitatea vieții în zonele rurale prin: crearea condițiilor pentru îmbunătățirea infrastructurii economice și sociale rurale; încurajarea relațiilor dintre comunități pentru a asigura unitatea economică și socială; asigurarea menținerii și creării de noi locuri de muncă în zonele rurale; promovarea culturii etnice din mediul rural și protejarea mediului natural;”

La noțiunea *„forţă majoră”,* după sintagma „producătorului agricol.”, se completează cu textul „În sensul prezentei legi în cazul subvențiilor care vizează investițiile de interes public, neexecutarea obligației debitorului este justificată dacă ea se datorează unui impediment în afara controlului beneficiarului de subvenție și dacă acestuia nu i se putea cere în mod rezonabil să evite sau să depășească impedimentul sau consecințele sale;”

Noțiunea de „*grant”* se expune în următoarea redacție: „*grant* – contribuţie financiară sau tehnică nerambursabilă, oferită unui producător agricol sau oricare altă persoană juridică sau fizică înregistrată în condițiile Legii nr. 845-XII din 03.01.1992 cu privire la antreprenoriat și întreprinderi, din partea donatorilor, inclusiv străini, la achiziţionarea bunurilor (activelor) sau desfășurarea activităților cu rezultate tangibile sau intangibile;”

Noțiunea „*investiţie eligibilă*”, după cuvîntul „întreprinzător” se adaugă propoziția ”sau în activitățile de îmbunătățire a calității vieții în zonele rurale”.

 Noțiunea de „*solicitant*”  se expune în următoarea redacție: „Orice persoană juridică sau fizică înregistrată în modul stabilit sau o autoritate publică locală care depune o cerere de solicitare de susţinere financiară din Fondul național de dezvoltare a agriculturii și mediului rural, în conformitate cu criteriile stabilite în măsurile de sprijin corespunzătoare”.

După noțiunea de solicitant se completează cu următoarele noțiuni noi, cu următoroarele cuprinsuri:

*Abordarea LEADER* (Liaison Entre Actions de Développement de l'Économique Rurale) - o metodă de dezvoltare locală a zonelor rurale, care cuprinde următoarele elemente: strategii de dezvoltare locală bazate pe zone; parteneriate public-private locale; abordarea de jos în sus; acțiuni integrate și multisectoriale; inovaţie; cooperare; rețele;”

*Strategia de dezvoltare locală (SDL)* - plan local de dezvoltare realizat de comunitățile rurale, cu un set de acțiuni concrete, care corespund nevoilor identificate la nivel local și urmăresc să atingă obiectivele definite la nivel local și contribuie la îndeplinirea obiectivelor SNDAR și care este proiectat și implementat de către un grup de acțiune locală;

*Grupul local de acțiune (GAL)* – formă de parteneriat public-privat, non profit, stabilit la nivel local între autoritățile publice locale, organizațiile societății civile și sectorul privat, în scopul elaborării și implementării strategiilor de dezvoltare locală în cadrul abordării LEADER în zonele rurale și în care niciunul dintre cele trei grupuri de interese nu poate avea mai mult de 49% din drepturile de vot la nivelul decizional;

*Programul LEADER* - un program de dezvoltare locală cu un plan operațional și un buget corespunzător care este prezentat de un Grup de Acțiune Locală (GAL) în cadrul principiilor abordării LEADER către Ministerul Agriculturii, Dezvoltarea Regională și Mediului care poate beneficia de sprijin din partea Fondului național de dezvoltare a agriculturii și mediului rural. Acesta conține două componente: i) sprijin pentru funcționarea GAL-ului și ii) punerea în aplicare a Strategiei de dezvoltare locală;

*Autorități publice locale* - nivelul 1 - administrațiile locale (sate și comune) definite în art. 4, art. 5 din Legea nr. 764/2001, Legea privind organizarea administrativ-teritorială a Republicii Moldova”.

În noțiunea*”subvenţie*”, *textul* ”producţia agricolă şi în dezvoltarea infrastructurii rurale” se substituie cu sintagma ”dezvoltarea agricolă și rurală”.

1. În denumirea (titlul) Capitolului II, după sintagma ”ȘI” se întroduce cuvîntul ”DEZVOLTAREA ”.
2. În denumirea (titlul) art. 10, sintagma ”producătorilor agricoli” se substituie cu textul ”agriculturii și dezvoltării rurale”.
3. În denumirea (titlul) Capitolului III, după sintagma ”ȘI” se întroduce cuvîntul ”DEZVOLTAREA”.
4. Art. 14,

alin. (1), după sintagma ”și” se întroduce cuvîntul ”dezvoltarea”.

alin. (2) lit. b) după sintagma ”și” se întroduce cuvîntul ”dezvoltarea”.

alin. (2) lit. c) după sintagma ”agricultură și” se întroduce cuvîntul ”dezvoltarea”.

alin. (2) lit. d) după sintagma ”producători agricoli” se completează cu textul ”și alte părți interesate din mediul rural”.

1. Art.15, alin.(1), după cuvîntul ”agricultură” se introduce sintagma ”și dezvoltarea rurală”.
2. Art. 17, Priotitatea I, Măsura 2) , lit.c) sintagma “pe piețele externe.” se exclude.
3. Art. 17,după sintagma „Prioritatea III”, textul ”Sporirea investiţiilor în infrastructura fizică şi cea a serviciilor din mediul rural, în infrastructura aferentă întreprinderilor agricole, plasate în extravilan:” va fi substituit cu textul ”Îmbunătățirea nivelului de trai și de muncă în mediul rural”.  
   după lit. ”b)” se completează cu lit.c),d),e), f) cu următoarele cuprisuri:
4. îmbunătățirea și dezvoltarea infrastructurii publice rurale;
5. reînoirea și dezvoltarea satului;
6. diversificarea economiei rurale prin activități non-agricole;
7. implementarea Strategiilor de dezvoltare locală în cadrul Abordării LEADER.
8. Art. 20,

alin. (5) sintagma ”producător agricol” se substituie cu cuvîntul ”solicitant”.

alin. (6) sintagma ”producător agricol” se substituie cu cuvîntul ”solicitant”, iar sintagma ”al proiectelor start-up” se substituie cu textul ”al proiectelor din cadrul schemei de plată în avans”.

1. Art. 23 se completează cu alin. (7) – (13) cu următorul conținut:  
     
   ”(7) Proiectele care se încadrează în următoarele măsuri de sprijin vor beneficia de subvenții în avans:
2. îmbunătățirea și dezvoltarea infrastructurii publice rurale;
3. reînoirea și dezvoltarea satului;
4. diversificarea economiei rurale prin activități non-agricole;
5. implementarea Strategiilor de dezvoltare locală în cadrul Abordării LEADER

(8) Proiectele pentru „Îmbunătățirea și dezvoltarea infrastructurii publice rurale” și „Reînnoirea și dezvoltarea satului” vor fi subvenționate în avans cu următoarele condiții:

1. solicitanții și beneficiarii proiectelor sunt autoritățile publice locale - nivelul 1 cu o populație rezidentă sub 10.000 de locuitori;
2. contribuția financiară a beneficiarului constă în cel puțin 20% din costul total al proiectelor;
3. costul total al investiției nu trebuie să depășească 3 mil. lei;
4. proiectul trebuie implementat în zonele rurale;
5. perioada de implementare este de până la 24 de luni;
6. proiectul nu are alte componente de grant;

(9) Proiectele pentru „Diversificarea economiei rurale prin activități nonagricole” vor fi subvenționate în avans cu următoarele condiții:

* 1. solicitanții și beneficiarii proiectelor sunt orice persoană juridică (întreprindere micro și mică) sau persoană fizică care desfășoară activitate antreprenorială înregistrată într-o localitate rurală;

b) contribuția financiară a beneficiarului constă în cel puțin 50% din costul total al proiectelor;

c) costul total al proietelor realizate nu trebuie să depășească 1 mil. lei;

d) proiectul trebuie sa fie implementat într-o zonă rurală;

e) perioada de implementare este de până la 24 de luni;

f) proiectul nu are alte componente de grant;

j) crearea de locuri de muncă noi.

(10) Proiectele pentru „Implementarea strategiilor de dezvoltare locală în cadrul abordării LEADER” vor fi subvenționate în avans cu următoarele condiții:

a) solicitanții pentru depunerea propunerilor în cadrul programului LEADER sunt Grupurile de acțiune locală înregistrate într-o localitate rurală;

b) bugetul total al unui program local LEADER aprobat, nu va depăși suma de 1.5 mil. lei;

c) beneficiarul pentru componenta LEADER „Sprijin pentru funcționarea Grupului de Acțiune Locală” sunt Grupurile de acțiune locală;

d) contribuția financiară din Fondul național de dezvoltare a agriculturii și mediului rural pentru componenta „Sprijin pentru funcționarea Grupurilor de acțiune locală” va constitui până la 100% din cheltuielile eligibile respective;

e) costul total al componentei „Sprijin pentru funcționarea Grupului de acțiune locală” nu trebuie să depășească 20% din bugetul total al programului local LEADER aprobat;

f) beneficiarii pentru componenta LEADER „Implementarea strategiilor de dezvoltare locală” sunt solicintanții pentru măsurile specificate la art.17, Prioritatea III, lit. c), d) și e) ;

g) costul total al componentei „Implementarea strategiilor de dezvoltare locală” va fi de cel puțin 80% din bugetul total al programului local LEADER aprobat;

h) contribuția financiară a Fondul național de dezvoltare a agriculturii și mediului rural pentru proiectele implementate în cadrul componentei “Implementarea strategiilor de dezvoltare locală” va constitui până la 80% din costul total eligibil pentru proiectele în cadrul măsurii speficificate la art.17, Prioritatea III, lit. c) și d) și până la 50% din costul total eligibil pentru proiectele în cadrul măsurii speficificate la art.17, Prioritatea III, lit. e);

i) proiectele din cadrul Strategiei de dezvoltare locală vor fi implementate în zonele rurale selectate de Grupurilor de acțiune locală;

k) perioada de implementare a ambelor componente este de până la 24 de luni;

l) proiectele nu au alte componente de grant.

11) Proiectele prevăzute la alin. (7) lit. a), b), c) și d) vor fi subvenționate pe bază de concurs, proiectele care acumulează cel mai mare scor vor avea prioritate, în limitele fondurilor alocate în această privință. Proiectele care nu vor acumula scorul necesar vor fi transferate la următoarea perioadă de evaluare, dacă componenta prezentă va fi finanțată suplimentar.

(12) Alocarea financiară din bugetul anual al Fondului național de dezvoltare a agriculturii și mediului rural pentru măsurile prevăzute la alin. (7) lit. a), b), c) și d) este următoarea:

1. îmbunătățirea și dezvoltarea infrastructurii publice rurale, 5%;
2. reînoirea și dezvoltarea satului, 5%;
3. diversificarea economiei rurale prin activități nonagricole, 5%;
4. implementarea Strategiilor de dezvoltare locală în cadrul Abordării LEADER, 5%.

(13) Condițiile și procedurile specifice de implementare a proiectelor și a plăților în avans pentru proiectele prevăzute la alin. (7) lit. a), b), c) și d) vor fi aprobate de Guvern”.

1. Art. 27 în titlul sintagma „producători agricoli solicitanți” se substituie cu “solicitanților”.
2. Art. 27 în textul articolului la ali. (1), (2), (3) și (4) sintagma “Producatorii agricoli” se substituie cu “Solicitanții”.